

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv/) e-pasts pasts@livani.lv

LĪVĀNOS

APSTIRPINĀTS

ar Līvānu novada domes

Privatizācijas un pašvaldības

mantas atsavināšanas komisijas

2025. gada 30. septembra

sēdes protokola Nr. 1.3.17/25/38

lēmumu Nr.10

**Nekustamā īpašuma - dzīvokļa Nr. 44, Rīgas ielā 4A, Līvānos, Līvānu novadā**

**IZSOLES NOTEIKUMI**

1. Šie izsoles noteikumi nosaka kārtību, kādā tiks rīkota Līvānu novada pašvaldībai piederošā nekustamā īpašuma – dzīvokļa Nr. 44, Rīgas ielā 4A, Līvānos, Līvānu novadā (turpmāk - Objekts), izsole atbilstoši Publiskas personas mantas atsavināšanas likumam.
2. Ziņas par izsolē pārdodamo objektu:
	1. Izsolē tiek pārdots nekustamais īpašums – dzīvoklis Nr. 44, Rīgas ielā 4A, Līvānos, Līvānu novadā, kadastra numurs 7611 900 1189, sastāv no 2 – istabu dzīvokļa ar kopējo platību 39 m², kopīpašuma 371/19996 domājamām daļām no būves ar kadastra apzīmējumu 7611 003 1801 001 un 371/19996 domājamām daļām no zemes gabala 4262 m² platībā ar kadastra apzīmējumu 7611 003 1801, Daugavpils tiesas Līvānu pilsētas zemesgrāmatas nodalījums Nr. 4358-44, turpmāk tekstā – Objekts.

2.2. Īpašnieks: Līvānu novada pašvaldība, reģistrācijas numurs 90000065595.

1. Līvānu novada pašvaldībai piederošais nekustamais īpašums nav nepieciešams pašvaldības autonomo funkciju veikšanai.
2. Izsoli organizē un rīko Līvānu novada domes Privatizācijas un pašvaldības mantas atsavināšanas komisija (turpmāk - Komisija).
3. **Izsole notiks 2025. gada** **25. novembrī pulksten** **15:00 Rīgas ielā 77, Līvānos, Līvānu novadā, sēžu zālē (1. stāvā).**
4. Ar izsoles noteikumiem var iepazīties Līvānu novada pašvaldības tīmekļvietnē www.livani.lv .
5. Sludinājumu par Objektu normatīvajos aktos noteiktajā kārtībā publicē oficiālajā izdevumā "Latvijas Vēstnesis", Līvānu novada pašvaldības tīmekļvietnē www.livani.lv. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma.
6. Papildu informāciju par Objektu var iegūt Līvānu novada pašvaldības Nekustamo īpašumu un vides pārvaldības nodaļā, Rīgas ielā 77, Līvānos, Līvānu novadā (tālrunis saziņai 65307261).
7. Ar objektu var iepazīties, iepriekš sazinoties ar SIA “Līvānu dzīvokļu un komunālā saimniecība” darbinieku Kuzminu Oļegu, tālrunis saziņai 29239682.
8. Pārdošanas metode: **mutiskā izsole ar augšupejošu soli**.
9. Objekta nosacīta cena, kas ir arī izsoles sākumcena: 6400,00 EUR (seši tūkstoši četri simti *euro* un 00 centi).
10. Maksāšanas līdzeklis: EUR (*euro*) 100% apmērā.
11. Izsolei var pieteikties, iesniedzot pieteikumu Līvānu novada pašvaldībā - Rīgas iela 77, Līvāni, Līvānu novads, Latvijas Republikas oficiālā izdevuma „Latvijas Vēstnesis” izsludinātajā termiņā līdz 2025. gada 21. novembraplkst. 12:00.
12. Izsolē piedalās pretendenti, kas līdz 2025. gada 21. novembraplkst. 12:00piesakās uz Objekta izsoli un līdz 2025. gada 20. novembrim (ieskaitot) iemaksā dalības maksu summa **50,00 *euro*** (piecdesmit *euro*, 00 centi) un nodrošinājumu **640,00** ***euro*** (seši simti četrdesmit *euro,* 00 centi) ieskaitot Līvānu novada pašvaldības kontā: SEB banka, UNLALV22, konta Nr. LV14UNLA0050018690074.
13. Komisija sazināsies ar izsoles pretendentiem, ja izsoles norises vieta tiks mainīta.
14. Izsoles dalībniekam (juridiskai personai) jāiesniedz šādi dokumenti:
	1. Pieteikums par piedalīšanos izsolē,
	2. Pilnvarojums, kas apliecina juridiskās personas pārstāvības tiesības. Ja izsolē piedalās valdes loceklis, pilnvara nav nepieciešama,
	3. Kvīts par nodrošinājuma un dalības maksas samaksu.
15. Izsoles dalībniekam (fiziskai personai) jāiesniedz šādi dokumenti:
	1. Pieteikums par piedalīšanos izsolē,
	2. Kvīts par nodrošinājuma un dalības maksas samaksu.
16. Pieteikumā jānorāda:
	1. Iesniedzēja vārds, uzvārds vai nosaukums,
	2. Adrese,
	3. Norēķinu konta numurs kredītiestādē,
	4. Piekrišana izsoles noteikumiem.
17. Pieteikumi, kas neatbilst izsoles noteikumu prasībām, uzskatāmi par nederīgiem.
18. Ja Komisija publiskajās datubāzēs nevar iegūt informāciju par attiecīgo juridisko personu vai personālsabiedrību, tā ir tiesīga papildus pieprasīt no juridiskās personas vai personālsabiedrības valsts reģistra iestādes izziņu par attiecīgo juridisko personu vai personālsabiedrību (izziņa ir derīga, ja tā izsniegta ne agrāk par sešām nedēļām no izsoles dienas).
19. Piesakoties dalībai izsolē, izsoles dalībnieki ir iepazinušies ar objekta faktisko stāvokli un neizvirza nekādas pretenzijas par to.
20. Personām, kurām ir parādsaistības pret Līvānu novada pašvaldību, nav tiesību piedalīties izsolē.
21. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā- izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
22. Piereģistrētajam izsoles dalībniekam Komisija (sekretārs) izsniedz reģistrācijas apliecību.
23. Izsolē var piedalīties, ja pieteikums iesniegts sludinājumā noteiktajā termiņā un izpildīti izsoles priekšnoteikumi.
24. Komisija sastāda to personu sarakstu, kuras ir izpildījušas izsoles priekšnoteikumus. Komisija pārliecinās par solītāju ierašanos izsolē pēc iepriekš sastādītā saraksta.
25. Izsoles dalībnieku sarakstā ieraksta katra dalībnieka vārdu un uzvārdu vai nosaukumu, kā arī solītāja pārstāvja vārdu un uzvārdu. Atsakoties no turpmākās solīšanas, katrs Objekta izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.
26. Izsoles dalībnieki pirms izsoles sākšanas paraksta izsoles noteikumus.
27. Izsoles kārtība:
	1. Pie ieejas izsoles telpā izsoles dalībnieki uzrāda reģistrācijas apliecību, uz kuras pamata viņiem izsniedz kartīti ar numuru, kas atbilst reģistrācijas žurnālā un reģistrācijas apliecībā ierakstītajam kārtas numuram.
	2. Ja noteiktajā laikā uz izsoli ierodas tikai viens dalībnieks, izsoles vadītājs piedāvā šim dalībniekam solīt Objekta nosacīto cenu un viņš kļūst par izsoles uzvarētāju, ja ir pārsolījis Objekta sākumcenu par vismaz vienu soli.
	3. Izsoles gaita tiek protokolēta.
28. Izsoles vadītājs atklāj izsoli un raksturo pārdodamo Objektu, paziņo tā pārdošanas sākumcenu, kā arī **izsoles soli** – **100,00** ***euro*** (viens simts *euro,* 00 centi), par kādu paaugstināms katrs nākamais solījums. Izsoles dalībnieks izsoles gaitā var nosaukt lielāku pārdodamā Objekta cenu, kuras solis nav mazāks par izsoles noteikumos noteikto soli.
29. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
30. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Persona, kura solījusi pēdējo augstāko cenu, uzrāda dalībnieka reģistrācijas numuru un nosolītā cena tiek ierakstīta protokolā un apstiprina ar parakstu izsoles dalībnieku sarakstā savu pēdējo solīto cenu.
31. Ja vairāki solītāji reizē sola vienādu pirkuma maksu un neviens to nepārsola, tad izsoles komisija organizē izlozi. Izlozes rezultātā dalībnieks, kurš izvelk lozi ar izsoles komisijas priekšsēdētāja parakstu, ir atzīstams par personu, kurš ir nosolījis visaugstāko cenu, tādējādi iegūstot tiesības iegādāties izsoles objektu.
32. Izsoles dalībnieks, kurš ir nosolījis visaugstāko cenu, ar savu parakstu apstiprina izsoles dalībnieku sarakstā norādītās cenas atbilstību nosolītajai cenai.
33. Pēc izsoles Komisija paziņo par izsoles rezultātiem un paraksta izsoles protokolu un apstiprina izsoles protokolu septiņu dienu laikā pēc izsoles.
34. Visa izsolē nosolītā cena tiek uzskatīta par nekustamā īpašuma pirkuma maksu.
35. Objekta nosolītājs augstāko nosolīto cenu samaksā *viena m*ēneša laikā pēc izsoles. Iemaksātā nodrošinājuma summa tiek ieskaitīta pirkuma summā.
36. Ja Objekta nosolītājs noteiktajā termiņā nesamaksā nosolīto cenu, tad viņš zaudē tiesības uz nosolīto Objektu. Nodrošinājums un dalības maksa šajā gadījumā netiek atmaksāta.
37. Ja izsoles dalībnieks vismaz vienu dienu pirms izsoles dienas atsauc savu dalību izsolē, pamatojoties uz dalībnieka iesniegumu, viņam tiek atmaksāta gan iemaksātā dalības maksa, gan nodrošinājuma summa.
38. Dalībniekam, kurš ir iemaksājis dalības maksu un nodrošinājumu, bet nav ieradies uz izsoli, tiek atmaksāts nodrošinājums, bet izsoles dalības maksa netiek atmaksāta.
39. Ja izsole nenotiek, nepiesakās neviens izsoles dalībnieks, Komisija izstrādā jaunus Objekta izsoles noteikumus.
40. Pēc izsoles Līvānu novada dome apstiprina izsoles rezultātus ne vēlāk kā 30 dienu laikā pēc nosolītās cenas pilnīgas samaksas. Līvānu novada pašvaldība un objekta nosolītājs noslēdz Objekta pirkuma līgumu trīsdesmit dienu laikā pēc izsoles rezultātu apstiprināšanas. Nekustamā īpašuma pirkuma līgumu paraksta domes priekšsēdētājs.
41. Pēc izsoles, uz kuru ir reģistrējies viens pretendents un nekustamo īpašumu nosolījis, Līvānu novada pašvaldības domes priekšsēdētājs apstiprina izsoles rezultātus ne vēlāk kā 10 (desmit) dienu laikā pēc nosolītās cenas pilnīgas samaksas. Līvānu novada pašvaldība un objekta nosolītājs noslēdz Objekta pirkuma līgumu 10 (desmit) dienu laikā pēc izsoles rezultātu apstiprināšanas, nekustamā īpašuma pirkuma līgumu paraksta pašvaldības domes priekšsēdētājs.
42. Ja izsoles dalībnieks nav izpildījis šo noteikumu 38. punktu, izsoles Objekts tiek piedāvāts nākamajam augstākās cenas nosolītājam.
43. Izsoles dalībniekam, kas nav nosolījis izsolīto Objektu, divu nedēļu laikā tiek atmaksāts nodrošinājums.
44. Par šajos noteikumos nereglamentētajiem jautājumiem pieņemt lēmumu ir tiesības Komisijai, par to izdarot attiecīgu ierakstu Komisijas sēdes protokolā.
45. Sūdzības par izsoli var iesniegt Līvānu novada domei 3 (triju) darba dienu laikā no izsoles dienas.

Privatizācijas un pašvaldības mantas

atsavināšanas komisijas priekšsēdētājs A. Vilcāne